  Майя Бывальцева 2021-тӥ арын Гуртлэн арез улсын Удмуртиын 18 ёросъёсысь 64 иськем сюресъёсты тупатъялозы, со 34 объектъёс. Со сярысь улосвыл кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. Гуртлэн арез улсын сюресъёсты тупатъяны элькун коньдэтысь 626 миллион манет висъязы Тупатъяно сюресъёсын лыдметэ нырысь ик гурт возёсъёс, мерлыко ужъюртъёс, школаос доры нуись сюресъёс пыризы. Куд-огзэ объектъёсты кык ар ӵоже лэсьтомы. Со огшоры тупатъян гинэ ӧвӧл, быдэсак выльдон. Кылсярысь, Дэбес ёросысь Дэбес – Зар-Медло но Глазкарысь Технической ульча Глазкар – Яр трасса вылэ потонэн Ярослав Семёнов, Удмуртиысь кивалтэтлэн тӧроезОзьы ик элькун кивалтэтлэн тӧроез пусйиз, Гуртлэн арез улсын сяна, ёросъёсын сюресъёсты мукет программаосъя но лэсьтозы: «Кышкыттэм но ӟечлыко автомобиль сюресъёс» йӧскалык ӵектос, «Опорный план дорожной деятельности» элькун программа, субсидиос. Тодэ вайытом, 2021-тӥ арын Удмуртиын ӧжытсэ 200 иськем сюресъёсты выльдозы.  Тегъёс: Авто Ижкар Удмуртия сюресъёс гуртсюресъёс тупатъянужъёс ЯрославСемёнов Гуртлэнарез  